Viborger Samler, 1841-11-11
Storbritannien. "Mørke, truende, uheldsvangre Skyer, siger the Times, samle sig paa den politiske Horizont og den Nationens Fred truende Storm bebuder sig allerede ved en fjern, huul Torden. Medens vi derfor ei bør forsømme nogen Anstrengelse, som, Nationalæren uskadt, kan afvende Stormen, byder ægte Stats viisdom at ruste os til Krig. Hvad angaaer Forholdene imellem Tyrkiet og dets ægyptiske Quasivasal, da ere vi overbeviste om, at de tidligere eller sildigere maae føre til et nyt Brud af alvorligere Følger end det sidste, og her ville vi kun gjøre den simple bemærkning, at den stedfundne Samvirken af de europæiske Hovedmagter med Hensyn til Syrien ei giver nogen Garantie for at en lignende Enighed atter vil finde Sted, naar nye Forviklinger opstaae. Endskjøndt Anliggendernes Tilstand i America ikke involverer noget umiddelbart Fredsbrud, da er den intet mindre end beroligende for England. Elementerne til Tvedragt tiltage paa en foruroligende Maade: Fleerheden af de nordamericanske Folkehobes naturlige og ukloge Uvillie imod britiske Jndretninger og britiske Jnteresser; de sydlige Unionsstaters giftige Jversyge imod vor Dronnings uafbrudte Bestræbelser for at udrydde Slaveriet; de endnu svævende Stridigheder og Retten at undersøge Skibe; Grændsestridighederne; og endelig den af Foederalregjeringen selv indrømmede Kraftløshed, til at afholde dens saakaldte underordnede Enkeltstater fra grove Fornærmelser imod Statens europæiske Allierede, – Alt Dette viser tydeligen, at de imellem Storbritannien og America stedfindende Differentser ere af en Art, at man vel, trods Præsident Tylers Kjærlighed til Fred, kan blive nødsaget at gribe til Sværdet. Men foruden disse sandsynlige Aarsager til Krig, hvilke maae paatrænge sig endog den meest overfladiske Jagttager, opfylde ogsaa nogle af vore continentale, navnlig peninsulare Forhold os med smertelige Anelser. Under de nuværende Omstændigheder ere befæstelse og Vedvaren af den nu bestaaende Tingenes Orden i Frankerig væsentlig nødvendige for den europæiske Freds Opretholdelse. Englands politiske Velvære beroer ikke paa Tilfældet. Ganske uafhængig af den regjerende Monarchs Værd eller Uværd have de tre Stænder af den britiske Legislatur i Tidernes Løb saaledes befæstet Regjerings systemet, at det sammenlignelsesviis er ligegyldigt, om den britiske Monarch er den største af alle Statsmænd, eller den personificerede Middelmaadighed. Jkke saaledes i Frankerig, i dette herlige Rige er – saaledes som det nu er constitueret – Alt afhængigt af den regierende Konges Klogskab, Duelighed og personlige Jndflydelse. Ved et lykkeligt Valg har Frankerig i sin Barricade-Konge fundet en af de dueligste Mænd i Europa. Men Ludvig Philip staaer i en allerede meget fremrykket Levealder, og hans korte Regjeringstid har ikke været fri for Bevægelser i Rigets Jndre og personlige Farer. Om hans Arvefterfølger vilde vi gjerne forudsige alt Gunstigt; men uden at ville træde Hertugen af Orleans fornær, tør vi med Bestemthed paastaae, at de Franske længe ville komme til at søge efter en Mand, der ligner Prindsens kongelige Fader... Kaste vi et opmærksomt Blik paa det franske Folks Temperament, da indrømme vi, at vi kun med største Bekymring ville imødesee den franske Krones Overflytten paa et andet Hoved. Begivenheder - eventuelle Begivenheder kunde atter styrte vore agtede franske Naboer i alle en Borgerkrigs Rædsler, i en Krig, ved hvilken de tilgrændsende Nationer ei kunne forblive ørkesløse Tilskuere. - Delicatesse forbyder os at sige meere Dog vi have sagt nok for at godtgjøre, at der paa en kke fjern Dag lettelig kunne indtræffe Omstændigheder, der burde tvinge ethvert Monarchie i Europa til at omgjorde sig med Sværdet for at beskytte deres Jnstitutioner imod et nyt revolutionairt Udbrud. Om Storbrikanniens Defensivkræfter ere store nok til med tilbørlig Kraft at møde saadanne Eventualiteter, er et Spørgsmaal der udentvivl beskæftiger Hendes Majestæts Regjering.